Priedas Nr.12

**VERTINIMAS INFORMACINIŲ TECHNOLOGIJŲ PAMOKOSE**

**Vertinimo nuostatos***.* Vertinimas dešimtbalis - kriterinis proporcinis. Vertinant mokinius IT pamokose taikomi Bloom‘o taksonomijos lygmenys:

* 4 balai rašomi, jeigu mokinys geba žinias atgaminti,
* 5-7 balai rašomi, jeigu geba suprasti, žinias taikyti ir panaudoti,
* 8-9 balai rašomi, jeigu geba užduotis analizuoti ir sintezuoti, sujungti,
* 10 balų rašomi, jei geba suformuluoti problemą ir ją įvertinti.

**Kontrolinio darbo** tema, kriterijai ir rodikliai pateikiami mokiniams iš anksto, diena derinama su mokiniais ne vėliau kaip prieš savaitę. Kontrolinį darbą sudaro įvairaus sunkumo (diferencijuotos) užduotys. Mokinys, be pateisinamos priežasties nedalyvavęs kontrolinio darbo pamokoje, privalo atsiskaityti mokiniui ir mokytojui patogiu laiku iki mėnesio pabaigos. Mokinys, dėl ligos nerašęs kontrolinio darbo ar testo, atsiskaityti turi iki pusmečio pabaigos. Neatsiskaičius už kontrolinį darbą įrašomas nepatenkinamas įvertinimas.

**Namų darbai** raštu IT pamokose neskiriami, praktines užduotis kompiuteriu mokiniai atlieka pamokose. Mokiniai, kurie pageidauja, gali savarankiškai namuose patobulinti ar užbaigti klasėje pradėtas užduotis.

**Projektai** vertinami pagal atskirai sudarytą ir su mokiniais aptartą projektinio darbo vertinimo metodiką.

**Kaupiamasis** vertinimas gali būti taikomas siekiant vertinimo individualizavimo ir didinant mokymosi motyvaciją. Kaupiamajame įvertinime pažymį sudaro taškų suma 2+8, t.y. pradiniai 2 taškai už bendradarbiavimą su mokytoju, prie kurių pridedami kiekvieną pamoką mokinio surinkti taškai (iš viso ne daugiau kaip 8 taškai), išreiškiantys mokymosi motyvaciją. Jų suma, ne didesnė už 10, įrašoma į elektroninį dienyną bei priskaičiuojama vedant pusmečio įvertinimą.

Vertinimo **individualizavimas ir diferencijavimas** siejamas su mokinių motyvacijos skatinimu. Mokiniams, kurie kiekvienoje pamokoje dirba maksimaliai ir laikosi numatytos atsiskaitymų tvarkos, atsižvelgiant į užduoties atlikimo kokybę, gali būti rašomas maksimalus įvertinimas (10 balų). Vėluojantiems atsiskaityti už kiekvieną pamoką įvertinimas mažinamas po 1 balą, bet ne daugiau kaip 5 balais. Mokiniams, kurie visose pamokose dirba, bet neatsiskaito už atliktus darbus, atsižvelgiant į darbo kokybę išeito kurso (programos) pabaigoje užduotys gali būti įvertintos iki 4 balų. Dėl ligos nelankiusiems mokyklos mokiniams atsiskaitymų laikas pratęsiamas abipusiu susitarimu.

**Vertinimo sistemingumas**. Tikrinant IT mokinių žinias ir įgūdžius laikomasi vertinimo sistemingumo: per pusmetį turi būti parašyta ne mažiau įvertinimų, negu yra ugdymo plane skirtas dalyko savaitinių pamokų skaičius plius 1 papildomas įvertinimas (iš viso 2-3 įvertinimai).

|  |  |  |
| --- | --- | --- |
| **Vertinimo sritis** | **Apklausos būdai (metodai)** | **Įvertinimų skaičius** |
| Teorinės žinios - 30 % | Klausimynas, testas, terminų diktantas, kontrolinis | 1 per pusm. |
| Praktiniai įgūdžiai - 50 % | Laboratoriniai, savarankiški darbai, kontrolinės užduotys, projektai, kūrybiniai darbai ir pan. | 1-2 per pusm. |
| Mokymosi motyvacija (kaupiamasis balas) –20 %  | Individualios mokomosios užduotys, aktyvumas pamokose, atsiskaitymas laiku | 1-2 per pusm. |

**TEORINIŲ** žinių, gebėjimų ir įgūdžių vertinimas

|  |  |  |  |
| --- | --- | --- | --- |
| **Balai** | **Įvertinimas žodžiu** | **Teisingų atsakymų apimtis** | **Kriterijus** |
| **10** | Puikiai | 100-95 % | Žinios pilnai atitinka mokymo programą ir standartus, juos viršija  |
| **9** | Labai gerai | 94-85 % | Žinios pilnai atitinka mokymo programą |
| **8** | Gerai | 84-75 % | Stiprus darbas ir žinios, bet yra nedidelių klaidų |
| **7** | Pakankamai | 74-65 % | Aukščiau vidutinių standartų, bet yra klaidų |
| **6** | Patenkinamai | 64-55 % | Gana geras darbas ir žinios, bet yra nemažų trūkumų |
| **5** | Silpnai | 54-45 % | Darbas ir žinios atitinka minimalius reikalavimus |
| **4** | Labai silpnai | 44-34 % | Atitinka daugumą minimalių reikalavimų |
| ***3*** | *Nepatenkinamai* | 33-25 % | *Žinios ir darbas netenkina minimalių reikalavimų. Reikia padirbėti papildomai. Už temą (skyrių) NEATSISKAITYTA* |
| ***2*** | *Blogai* | 24-14 % | *Už temą (skyrių) NEATSISKAITYTA* |
| ***1*** | *Labai blogai* | 13-0 % | *Už temą (skyrių) NEATSISKAITYTA* |

**KOMPIUTERINIŲ PRAKTINIŲ** žinių, gebėjimų ir įgūdžių vertinimas

|  |  |  |
| --- | --- | --- |
| **10** | Puikiai | Mokinys praktinę užduotį atlieka pilnai, be priekaištų ir savarankiškai  |
| **9** | Labai gerai | Mokinys atlieka praktinę užduotį su nedideliais trūkumais (nedidelėmis konsultacijomis) |
| **8** | Gerai | Stiprus darbas ir gebėjimas, bet yra klaidų, kurias po konsultacijos ištaiso |
| **7** | Pakankamai | Aukščiau vidutinių standartų, bet yra klaidų, dirba su konsultacijomis |
| **6** | Patenkinamai | Gana geras darbas ir gebėjimai, bet yra nemažų trūkumų |
| **5** | Silpnai | Darbas ir gebėjimai atitinka minimalius reikalavimus |
| **4** | Labai silpnai | Atitinka daugumą minimalių reikalavimų |
| ***3*** | *Nepatenkinamai* | *Įgūdžiai netenkina minimalių reikalavimų. Reikia padirbėti papildomai. Už praktikos darbą NEATSISKAITYTA* |
| ***2*** | *Blogai* | *Už praktikos darbą NEATSISKAITYTA* |
| ***1*** | *Labai blogai* | *Už praktikos darbą NEATSISKAITYTA* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_